กลต.ซื้อตึกชัย มีสนง.เองปีหน้าดีแทครับ600ล.
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
18 ส.ค. 2554

โพสต์ทูเดย์ — ก.ล.ต.ยกเลิกเช่าตึกกับ กบข. หันไปซื้อตึกชัยจาก DTAC มูลค่า 600 ล้านบาท เตรียมย้ายกลางปี 2554 
นางจารุพรรณ อินทรรุ่ง ผู้อำนวยการฝ่ายงานเลขาธิการ สำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เปิดเผยว่า ก.ล.ต.ได้ซื้อตึกชัยจากบริษัท โทเทิ่ล แอ็คเซ็ส คอมมูนิเคชั่น (DTAC) ในราคาประมาณ 600 ล้านบาท เพื่อเป็นที่ตั้งของสำนักงานถาวร คาดว่าจะย้ายไปประมาณกลางปี 2554 นี้
ปัจจุบันสำนักงาน ก.ล.ต.ได้เช่าพื้นที่ในอาคารจีพีเอฟ วิทยุ ของกองทุนบำเหน็จบำนาญข้าราชการ (กบข.) ในราคา 400 บาทต่อตารางเมตร และค่าเช่ามีการปรับเพิ่มขึ้นทุก 3 ปี จากสัญญาเช่าจะทำทุก 3 ปี 
ก่อนหน้านี้ ก.ล.ต.วางแผนจะเช่าอาคารของธนาคารแห่งประเทศไทย (ธปท.) แต่เมื่อทาง DTAC ได้ประกาศขายตึกทางสำนักงาน ก.ล.ต.ก็สนใจและราคาที่ซื้อมีความเหมาะสม ซึ่งทาง DTAC ได้บันทึกรายการขายตึกชัยเข้าไปในงบการเงินไตรมาส 3 ของปี 2553 
“ก.ล.ต.มีการเช่าตึกเพื่อเป็นที่ทำการมาโดยตลอด จึงมองว่าควรจะมีตึกเป็นทรัพย์สินของตนเอง และคณะกรรมการได้เตรียมเงินไว้ส่วนหนึ่งไว้แล้ว” นางจารุพรรณ กล่าว